Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8750

3. LÉGIJELENTÉSEK CSERÉJE 3.1 Meteorológiai figyelő irodák kötelezettségei 3.1.1 A meteorológiai figyelő irodáknak össze kell gyűjteniük a rendszeres légi jelentéseket, amelyek beszédkommunikáció útján érkeztek, és a regionális léginavigációs egyezménnyel összhangban továbbítaniuk kell azokat a WAFC-oknak és más meteorológiai irodáknak. Megjegyzés. – Egyórás bázisú gyűjtemények cseréje lehet kívánatos, ha nagyon sok a jelentés. 3.1.2 A meteorológiai figyelő irodának késedelem nélkül továbbítania kell a beszédkommunikáció útján a vett különleges légijelentéseket a WAFC-okhoz 3.1.3 A meteorológiai figyelő irodának késedelem nélkül továbbítania kell a kitörés előtti vulkánikus tevékenységről, vulkánkitörésről, vagy vulkánikus hamu felhőről szóló, általa vett különleges légi jelentéseket a hozzátartozó VAAC-okhoz. 3.1.4 Ha különleges légi-jelentés érkezik a meteorológiai figyelő irodához, de az előrejelző úgy gondolja, hogy a jelenség, amely miatt a jelentés íródott, várhatóan nem marad fenn, és így SIGMET kiadására nincs ok, a különleges légi jelentést kell ugyanolyan módon, mint egy SIGMET közleményt szétküldeni a 6. Függelék 1.2.1 pontjának megfelelően, azaz a meteorológiai figyelő irodáknak és más meteorológiai irodáknak, a regionális léginavigációs egyezménynek megfelelően. 3.2 Világ előrejelző központok kötelezettségei A WAFC-oknál és RAFC-oknál vett légi-jelentéseket meteorológiai alapadatként kell tovább terjeszteni. Megjegyzés. – A meteorológiai alapadatok terjesztését általában a WMO globális távközlési rendszerén végzik. 2007/70/II. szám 3.3 Légijelentések kiegészítő terjesztése Ajánlás. – Ahol a légi-jelentések kiegészítő szétosztására van szükség speciális repülési vagy meteorológiai igények kielégítésére, az ilyen terjesztést az illetékes meteorológiai hatóságok között kell lerendezni. 3.4 Légijelentések formátuma Légi-jelentéseket olyan formátumban kell cserélni, amilyenben azok érkeztek, kivéve azt, amikor beszéd kommunikációt használnak, ha helyzetet egy légiforgalmi szolgálat jelentő pontjára hivatkozva adnak meg, azt a meteorológiai megfigyelő irodának a megfelelő földrajzi szélességre és hosszúságra kell átalakítania.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes